Песма Евровизије 2009.
Песма Евровизије 2009. је 54. такмичење за најбољу песму Евровизије које је одржано у мају 2009. године у Русији. Русија је добила право да организује такмичење након победе свог представника Диме Билана на Песми Евровизије 2008. у Београду. Песма Евровизије 2009. је одржана у Олимпијској дворани у Москви, главном граду Русије. Такмичење је одржано у највећем граду по броју становника у том тренутку који се у целости налази у Европи.